מוניטור המזרח התיכון

מוניטור המזרח התיכון (MEMO) הוא ארגון אסלאמיסטי פרו-פלסטיני וקבוצת לובינג בריטית ללא מטרות רווח שקמה בשנת 2009. בעוד שהארגון מתמקד בעיקר בסכסוך הישראלי-פלסטיני, הוא כותב גם על נושאים אחרים במזרח התיכון.

MEMO ממומנת על-ידי מדינת קטר. דאוד עבדאללה, לשעבר עוזר המזכיר הכללי של המועצה המוסלמית של בריטניה, משמש כמנהל הארגון. MEMO מזוהה עם האחים המוסלמים ועם חמאס.

 אירועים 
ביוני 2011, MEMO ארגנה סיור דיבור לראאד סלאח, מנהיג הסניף הצפוני של התנועה האסלאמית בישראל. סלאח, ששר הפנים הבריטי אסר עליו להיכנס לבריטניה, הוחזק במעצר עד לגירוש עד אפריל 2012, אז קבע בית דין להגירה ששר הפנים הוטעה.Palestinian activist wins appeal against deportation, Guardian, 9 April 2012

בשנת 2011, MEMO ארגנה אירוע עם אמנסטי אינטרנשיונל והקמפיין לסולידריות עם פלסטין שכותרתו "שותפות בדיכוי: האם התקשורת מסייעת לישראל?" בהשתתפות עבד אל-בארי עטוואן.Amnesty approves controversial anti-Israel event, JPost, 24 May 2011Amnesty to host anti-Israel Atwan talk, the JC, 28 April 2011

ב-22 באוגוסט 2015, הארגון קיים אירוע שכותרתו "פלסטין ואמריקה הלטינית: בניית סולידריות לזכויות לאומיות", בהשתתפות הקריקטוריסט הברזילאי האנטישמי קרלוס לטוף והפעיל הפלסטיני הבריטי עזאם תמימי.

ג'רמי קורבין היה אמור להופיע גם הוא, אך פרש.Jeremy Corbyn pulls out of conference at which antisemitic cartoonist is due to appear, the JC, 13 August 2015Corbyn withdraws from controversial pro-Palestine conference, Jewish News, 13 August 2015

בנובמבר 2017, MEMO ארגנה אירוע שכותרתו "משבר בסעודיה: מלחמה, ירושה ועתיד" אשר נגע בסוגיות לגבי עתידה המלוכני העתידי של ערב הסעודית וביריבות אזוריות עם איראן ומלחמה בתימן.UK: Leaders, academics raise alarm over Saudi 'crisis', Al Jazeera, 18 November 2017

 ביקורת 
מדו"ח משנת 2010 של המרכז הירושלמי לענייני ציבור עולה כי הארגון תומך בדרך כלל בעמדות אסלאמיסטיות בתוך הפוליטיקה הפלסטינית ושהוא חולק במות עם שותפי האחים המוסלמים ותומכים אסלאמיסטים. אנשיל פפר תיאר את MEMO בשנת 2015 כ"ארגון אנטי-ישראלי מהדהד תאוריות קונספירציה" ובאותה שנה, MEMO תואר על ידי דייב ריץ' כמקדם תאוריות קונספירציה על "יהודים, ציונים, כסף וכוח". ואמר כי הארגון "הטיל ספק בהתאמתו של מת'יו גולד לתפקיד שגריר בריטניה בישראל רק בגלל שהוא יהודי".

ב-2016, יפתח קוריאל, עובד במשרד החוץ הישראלי, פרסם מאמר באתר "jewishnews", ובו בין היתר ציין כי חלק מהצוות של MEMO פעילים גם בקרן הסיוע והפיתוח הפלסטינית Interpal, אשר נחשבת בישראל כ"תומכת טרור". על פי קוריאל, Interpal מופיעה גם ברשימת ארגוני הטרור שנקבעו במיוחד על ידי משרד האוצר האמריקאי. עוד מוסיף קוריאל, שאתר הארגון תומך בחמאס, ואתר חמאס וחשבונות המדיה החברתית שלו מפרסמים ומשתפים תכנים מאתר הארגון.Font of hatred: How Hamas relies on two UK websites, Jewish News, 31 August 2016

 פרסי הספרים של פלסטין 
מאז 2012, הארגון נותן חסות ומארגן את פרסי הספרים השנתיים של פלסטין. הפרס מיועד לספרים באנגלית בנושאים פלסטינים שונים.

קישורים חיצוניים


 הערות שוליים 

קטגוריה:אתרי חדשות
קטגוריה:אתרי אינטרנט שהושקו ב-2009